Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10538

1. Bevezető 1.1 A következő anyagban útmutatót biztosítunk a járató repülésbiztonsági dokumentum rendszerének kidolgozásához és megszervezéséhez. Vegyék figyelembe, hogy a dokumentációs rendszer kidolgozása összetett feladat és ezért a rendszer részét képező minden egyes dokumentum módosítása hatással lehet az egész rendszerre. Az üzemeltetési dokumentumok elkészítésére vonatkozó irányelveket az állami, kormány és ipari szervek dolgozták ki és ezek a járatók rendelkezésére állnak. Mindazonáltal a járatók számára nehézséget jelenthet ezek átfogó felhasználása, mivel az irányelvek csak több különböző kiadványból szerezhetők be. 1.2 Az üzemeltetési dokumentumok kidolgozásához alkalmazható útmutató elsősorban a kiadvány szerkesztésére vonatkozik, csak ritkán terjed ki az üzemeltetési dokumentum teljes körű elkészítésére. Nagyon fontos, hogy az egyes anyagok egymással összhangban, az előírásokkal, a gyártói rendelkezésekkel és az emberi tényezők alapelveivel egybehangzók legyenek. Fontos továbbá a szervezeti és alkalmazási egység biztosítása. Ezért a hangsúly az átfogó kidolgozáson van, az üzemeltetési dokumentumok közös rendszerként alkalmazandók. 1.3 A jelen melléklet anyaga a járató repülésbiztonsági dokumentum rendszerének kidolgozási eljárásával foglalkozik annak érdekében, hogy az a 3. fejezet 3.3 pontnak megfelelő legyen. Az útmutató nemcsak a tudományos kutatásokon alapszik, hanem támaszkodik a legutóbbi ipari gyakorlatokra isl, különös hangsúllyal a magas szintű gyakorlati felhasználhatóságra.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes